L'olor de cafè dels matins quan em llevo amb tu  
els plats del sopar que ningú té el valor de rentar  
i penso en tu a cada moment  
des que el sol treu el cap pel Tagamanent  
i va il·luminant el somriures de la meva gent  
  
el parell de mitjons de colors oblidats dins el llit  
els veïns del tercer que se'm queixen dels teus crits d'ahir  
i quan em dius que tens pressa però encara tens temps  
d'enganxar-te als llençols durant cinc minuts més  
fent el gos, fent l'amor, espolsant-nos la mandra molt lentament  
  
i és que per mi   
els teus defectes són tan espectaculars  
ningú podrà fer-me dubtar  
que vull estar amb tu, jo vull estar amb tu  
  
quan m'enfado i esclafes a riure per sota el nas  
quan et dono peixet en els jocs que t'agrada guanyar  
  
la vida tranquil·la dels dies d'estiu  
les nits a la fresca banyant-nos al riu  
petons i cançons a la platja de Tamariu  
  
la teva veu comença el dia, la promesa d'una alegria  
que viu entre els teus gestos quotidians  
em quedaré amb tu per sempre, a la vora de la primavera  
que desplegues generosa a cada pas